Απρίλιος 2020 Α’ Γυμνασίου Περίοδος Κορωνοϊού

Όπως είπαμε παιδιά μου και πρωτύτερα η ηλικία σας είναι η καταλληλότερη για την μουσική παιδεία, αφού στην τρυφερή ψυχή σας ο ήχος ακούγεται σαν την ηρεμία της γαλήνιας θάλασσας και απορροφιέται σαν το πρωτοβρόχι.

Ας ασχοληθούμε λοιπόν στη συνέχεια της επικοινωνίας μας με την Χορωδία με το εκφραστικότερο μουσικό όργανο που είναι η ανθρώπινη φωνή, η οποία διακρίνεται σε ανδρική, γυναικεία, παιδική. Όταν τραγουδούν πολλοί μαζί λέγεται χορωδία, η οποία αποτελείται από τις εξής φωνές:

1) Γυναικείες φωνές. *Σοπράνο ή Υψίφωνος* που είναι η οξύτερη γυναικεία φωνή, *Μετζοσοπράνο ή Μεσόφωνος* που είναι η αμέσως χαμηλότερη φωνή και *Κοντράλτο* που είναι η πιο χαμηλή από όλες τις φωνές.

 2) Ανδρικές φωνές. *Τενόρος* που είναι η οξύτερη ανδρική φωνή, *Βαρύτονος* που είναι η αμέσως χαμηλότερη φωνή και *Μπάσο* ή *Βαθύφωνος* που είναι η χαμηλότερη φωνή από όλες.

Οι *τενόροι* διακρίνονται τώρα σε πρώτους και δεύτερους και συγκεκριμένα, οι δεύτεροι λέγονται *σεκόντοι* ή *σιγόντοι*.

Τέλος έχουμε την μεικτή χορωδία, η οποία απαρτίζεται από ανδρικές και γυναικείες φωνές, δηλαδή όπως προείπαμε σοπράνες, κοντράλτες, τενόρους και μπάσους.

Γι’αυτό σας προτείνω να ακούσετε προσεκτικά μια από τις δικές μας αξιόλογες χορωδίες του Δημήτρη Τυπάλδου, καθώς και την εξαιρετική του Σπύρου Λάμπρου, επίσης την καταπληκτική χορωδία Τρίπολης και να αναζητήσετε χορωδίες στην Στέγη Ελληνικών Χορωδιών όπου θα σας καταπλήξουν και οι Χορωδοί και οι Μαέστροι του εντός και εκτός Ελλάδας.

Σας ευχαριστώ πολύ, τα ξαναλέμε.

Ελένη Σερέτη Μουσικός.